**ต้อนรับคณะ ศปก.อำเภอห้วยยอดลงพื้นที่ประเมินความพร้อม ศูนย์พัฒนาเด็กเล็กเทศบาลฯ เปิดสอนOn site**

วันนี้ (10 มิ.ย.65) เวลา 10.00น.ที่ศูนย์พัฒนาเด็กเล็กเทศบาลตำบลห้วยยอด นายกมล วรพงศ์พัฒน์ รองนายกเทศมนตรีตำบลห้วยยอด นางสาวแพรวนภา ผลาวรรณ์ รองปลัดเทศบาล นายสุวรรณ ณ ระนอง ประธานคณะกรรมการบริหารศูนย์พัฒนาเด็กเล็กฯ นางนงนาถ เอียดชูทอง หัวหน้าศูนย์พัฒนาเด็กเล็กเทศบาล พร้อมบุคลากรทางการศึกษา บุคลากรทางด้านสาธารณสุข และเจ้าหน้าที่ที่เกี่ยวข้อง ให้การต้อนรับคณะกรรมการศูนย์ปฏิบัติการควบคุมโรคติดต่ออำเภอห้วยยอด (ศปก.อ) ซึ่งนำโดยนายปิติพัฒน นวลเปียน ปลัดอำเภอ (เจ้าพนักงานปกครองชำนาญการพิเศษ) นายอุดม ใสเพี้ย สาธารณสุขอำเภอห้วยยอด นางสาวมณฑิรา รอดเจริญ นักวิชาการพัฒนาชุมชน สำนักงานพัฒนาชุมชนอำเภอห้วยยอด พร้อมคณะกรรมการ ฯ ในโอกาสลงพื้นที่ตรวจประเมินการเตรียมความพร้อมสาหรับการเปิดเรียน On site ของศูนย์พัฒนาเด็กเล็กเทศบาลฯ เพื่อให้เป็นไปตามแนวทางการปฏิบัติด้านสาธารณสุข ของกระทรวงสาธารณสุข ในการป้องกันการแพร่ระบาดของเชื้อไวรัสโคโรนา 2019 โดยศูนย์พัฒนาเด็กเล็กเทศบาลฯได้จัดทำแผนเผชิญเหตุรองรับสถานการณ์ดังกล่าวไว้เรียบร้อยแล้ว

โอกาสนี้ นายปิติพัฒน์ นวลเปียน ปลัดอำเภอ (เจ้าพนักงานปกครองชำนาญการพิเศษ) พร้อมคณะกรรมการฯได้เยี่ยมชมสถานที่ทั้งภายในและภายนอกอาคาร พร้อมทั้งได้ให้คำแนะนำด้านต่างๆ เพื่อให้เกิดประโยชน์ และลดความเสี่ยงต่อการเกิดโรคติดชื้อไวรัสโคโรนา 2019

พิมมาส จันทร์ผ่อง/นักประชาสัมพันธ์ชำนาญการ/ข่าว